
transformă Moldova într-o „a doua Ucraină” 

Purtătoarea de cuvânt a MAE rus, Maria Zaharova, a acuzat miercuri NATO că 
transformă Republica Moldova într-o „a doua Ucraină” calificând drept „reacţie 
nervoasă” declaraţii făcute de adjunctul secretarului general al NATO, Mircea 
Geoană, în legătură cu Transnistria. În briefingul său de presă susţinut miercuri, 
Zaharova a venit cu un amplu comentariu referitor la Chişinău, în care, folosind 
cuvinte dure sau ironice, a reluat vechi acuze, demonizând conducerea 
prooccidentală şi în special pe preşedinta Maia Sandu. Deranjată de demersul 


Republicii Moldova de a denunța o serie de tratate semnate în cadrul CSI, 
diplomaţia de la Moscova a revenit cu un narativ — Moldova este datoare 
Moscovei pentru dezvoltarea economică pe care a cunoscut-o în timpul URSS, 
transmite News.ro. 


Zaharova a primit în briefingul de presă o întrebare referitoare la declaraţiile NATO 
de avertizare cu privire la consecinţele unei eventuale alipiri a Transnistriei la 
Federaţia Rusă. 


„Dacă vă referiţi la declaraţia secretarului general adjunct al NATO, dl. Geoană, din 26 
februarie anul curent, potrivit căreia dacă Rusia va decide să anexeze Transnistria, 
Alianţa va condamna astfel de acţiuni şi va continua să sprijine Republica Moldova, 
atunci, din câte am înţeles, aceasta este o reacţie nervoasă la cel de-al VII-lea 
Congres al aleşilor poporului de toate nivelurile care are loc astăzi (miercuri, 28 
februarie — n,.r.) la Tiraspol. De câteva zile, la Chişinău se speculează şi se ghiceşte ce 
decizii ar putea lua acest for. Se pare că această panică a cuprins şi NATO”, a 
comentat Maria Zaharova referindu-se la Congresul care, la ora la care vorbea se 
desfăşura în Transnistria. 


Au existat speculaţii că liderii transnistreni vor cere alipirea la Federaţia Rusă, dar în 
final, forul extraordinar convocat la Tiraspol a cerut doar „protecţie” de la Moscova şi 
de la alte organizaţii internaţionale, reconfirmând în schimb ambițiile separatiste ale 
regiunii. 


„În ceea ce priveşte „sprijinul” — de fapt militarizarea — Alianţei Nord-Atlantice faţă de 
Republica Moldova, în ciuda statutului său de neutralitate, nu este nimic nou aici. 
Blocul încearcă cu încăpățânare să modeleze republica într-o „a doua Ucraină”, 
contrar dispoziţiei majorităţii populaţiei moldoveneşti şi, se pare, nu se gândeşte 
deloc la posibilele consecinţe pentru ţară şi pentru întreaga regiune”, a avertizat 
Zaharova. 


Răspunzând unei alte întrebări, Zaharova a spus că „s-a observat că retorica 
antirusească a Chişinăului oficial capătă o formă din ce în ce mai perversă, grotescă. 
Este pur şi simplu indecentă”. Întrebarea se referea la faptul că şeful Poliţiei de 
Frontieră din Republica Moldova a declarat că Vladimir Putin ar fi arestat dacă ar 
veni în Republica Moldova, întrucât este vizat de un mandat emis de Curtea Penală 
Internaţională. 


De altfel, în briefingul de presă de miercuri, purtătoarea de cuvânt a diplomaţiei ruse 
a venit cu două comentarii ample referitoare la Moldova - unul despre „situaţia din 
Moldova” în general şi celălalt „Cu privire la denunţarea de către Republica Molde 

a tratatelor internaţionale semnate în cadrul CSI”. 


Comunitatea Statelor Independente (CSI) este o organizaţie formată în jurul Rusiei, 
după destrămarea URSS, cu fostele republici sovietice, dar unele dintre ele au ieşit 
între timp din ea. Moldova se află şi ea într-un astfel de proces. 


„Continuăm să urmărim evoluţia situaţiei din Moldova, a cărei conducere este 
literalmente prinsă în politici rusofobe distructive şi standarde duble”, şi-a început 
Zaharova comentariul despre Moldova. 


În primul rând, Moscova este deranjată de „atitudinea Chişinăului oficial faţă de 
operaţiunea militară specială”, adică faţă de războiul de agresiune al Rusiei în 
Ucraina. „S-au inventat o mulţime de lucruri. La Chişinău a început o adevărată 
isterie”, a acuzat purtătoarea de cuvânt. 


Apoi, Rusia nu vede cu ochi buni faptul că Republica Moldova vrea să se apere mai 
bine. Zaharova a denunţat „încercările autorităţilor moldoveneşti de a justifica 
achiziţionarea de echipament militar NATO prin „ameninţarea rusă” şi „irelevanţa” 
statutului de neutralitate al republicii”. Ea a amintit că guvernul moldovean a anunţat 
că intenţionează să creeze un sistem naţional de apărare aeriană până în 2030, care 
va necesita câteva miliarde de euro. De asemenea, a anunţat achiziţionarea unui al 
doilea radar pentru monitorizarea spaţiului aerian al ţării, la un cost de 15 milioane 
de euro. Aceasta în ciuda faptului că republica se numără printre cele mai sărace ţări 
din Europa, iar realismul „amenințării ruseşti” ridică semne de întrebare chiar şi în 
rândul reprezentanţilor „Occidentului colectiv”, a comentat Zaharova. Regimul Maiei 
Sandu, miniştrii şi şefii săi de agenţii repetă acest lucru ca pe o mantră, a adăugat ea. 


Zaharova a trecut apoi la capitolul istorie şi a criticat faptul că vandalizarea 
monumentelor sovietice nu este sancţionată de conducerea ţării, pe care o acuză de 
încurajare tacită a unor astfel de activităţi extremiste. În plus, Moscova este deranjată 
că locuitorilor din Moldova li se vorbeşte în mod regulat despre „ororile epocii 
sovietice”. 


Moscova ripostează chiar şi la un manual şcolar de la Chişinău. Conform deciziei 
conducerii Ministerului Educaţiei din ţară, în programa şcolară va apărea o nouă 
disciplină, în care copiilor li se va vorbi despre „represiunile regimului totalitar 
comunist”, a arătat purtătoarea de cuvânt a MAE rus. Ca un contraxemplu, ea a 
trecut la enumerarea „beneficiilor” pe care perioada sovietică le-a adus Moldovei: În 
1944-1945, când încă mai dura Marele Război pentru Apărarea Patriei, 448 de 
milioane de ruble sovietice au fost alocate din bugetul întregii Uniuni pentru 
restaurarea Moldovei. Din alte republici ale Uniunii Sovietice au fost transferate 20 
de mii de tone de metale feroase, 226 de mii de tone de cărbune, 51 de mii de tone 
de produse petroliere, 17,4 tone de seminţe. „Oare Maia Sandu le va povesti copiilor 
despre asta? Sau le va interzice, aşa cum interzice orice informaţie care nu le 
întăreşte rusofobia?”, a întrebat maliţios Maria Zaharova. În anii 1970-1980, a 
continuat ea, RSS Moldovenească era considerată, pe bună dreptate, o „grădină şi 
livadă unională”, principalele exporturi fiind produse agricole proaspete şi 
prelucrate. Din 1945 până în 1990, producţia de conserve de fructe şi legume a 
crescut de la 28 la 728 de mii de tone. Pentru a o spune mai clar şi concret, 
producţia a crescut de 26 de ori. Datorită construcţiei unor mari instalaţii de 
inginerie energetică, producţia de energie electrică în republică a crescut de la 100 
de milioane de kWh în 1950 la 17 miliarde de kWh în 1989. S-au dezvoltat 
construcţia de maşini, inclusiv construcţia de tractoare, producţia de unităţi electrice 
şi maşini, precum şi industria uşoară, în primul rând producţia de încălţăminte şi 
tricotaje. Sper din toată inima că aceste date vor fi prezentate în detaliu şi cu imagini 
în cadrul predării chiar a temei „despre represiunile regimului comunist totalitar” — a 
punctat Maria Zaharova. 


„Da, au existat multe lucruri rele şi probleme. Dar atunci când sunt tăiate datele, 
faptele şi cifrele care atestă dezvoltarea RSS Moldovenească, realizările sale, istoria 
poporului moldovenesc este lovită. La urma urmei, toate cele menţionate mai sus 
sunt realizările oamenilor care au trăit şi au lucrat pe acest teritoriu. Printre ei se 
numără moldoveni şi oameni de alte naţionalităţi care consideră această republică şi 
acest pământ ca fiind pământul lor natal”, a spus Zaharova. 


Ea a revenit asupra unei alte teme invocate şi cu alte ocazii. „Ce a mai făcut Maia 
Sandu? A lipsit ţara de limba moldovenească, a „redenumit-o” în limba română. 
Acum ea le ia cetăţenilor Republicii Moldova istoria realizărilor şi a muncii lor. Cine i- 
a dat dreptul să facă acest lucru?”, se întreabă Zaharova, înainte de a face o analogie 


complet lipsită de relevanţă şi de respect: „Problema limbii merită o menţiune 


aparte. La 21 februarie anul curent, preşedintele moldovean M.G.Sandu a declarat că 
„limba română în Republica Moldova este o punte de dialog între toate 
comunităţile”. Înţeleg că, dacă în lume, în ultimii ani, a luat amploare tendinţa de 7 
numi persoanele de un sex prin altul, existând câteva zeci de genuri, atunci limba 
română în Moldova poate fi numită „o punte de dialog între toate comunităţile””, a 
spus Zaharova. Ea susţine că numai 7% dintre locuitorii ţării sunt etnici români, iar 80 
la sută din populaţie este rusofonă. „Astfel, absurditatea politicii lingvistice a „şefilor 


de la Chişinău” este evidentă. Ei au ales puntea greşită”, spune Zaharova. 


Ea acuză, de asemenea, că „mass-media se află sub controlul Maiei Sandu, în ciuda 
declaraţiilor sale despre democraţie şi libertate ca valori principale. S-a dovedit că 
aceste valori sunt false. Ori Maia Sandu i-a înşelat pe toţi. Sau poate ambele”, a 
continuat purtătoarea de cuvânt a lui Serghei Lavrov. 


Logica absurdă a reprezentantei Moscovei merge până într-acolo încât face o 
asociere între aspiraţiile europene ale Chişinăului şi Hitler. „Moldovenii văd cum 
suveranitatea şi identitatea naţională a Moldovei sunt demontate. Ei văd ruperea 
legăturilor cu Rusia, care le este prezentată ca parte a unui oarecare „proiect 
european”. Europa a avut proiecte diferite. Adolf Hitler, nazismul şi fascismul sunt, 
de asemenea, proiecte europene. Deci, unde sunt „târâte” Moldova şi poporul ei?”, 
se întreabă retoric Zaharova. 


Ea şi-a încheiat expunerea dând asigurări că „Rusia, la rândul său, este întotdeauna 
gata să continue cooperarea cu prietenii moldoveni, care se bazează pe rădăcini 
istorice profunde, pe respect reciproc şi pe luarea în considerare reciprocă a 
intereselor”. 


În următorul său comentariu, aproape la fel de amplu, „Cu privire la denunţarea de 
către Republica Moldova a tratatelor internaţionale semnate în cadrul CSI”, Zaharova 
vorbeşte din nou despre „punţi”: „Am atras atenţia în repetate rânduri asupra 
faptului că, într-un efort nechibzuit de a distruge „punţile” foarte corecte care s-au 
format timp de decenii cu Rusia şi CSI, conducerea Republicii Moldova se 
deconectează de la realitate şi de la interesele fundamentale ale propriilor cetăţeni”, 
spune ea, dând câteva exemple de acorduri din care Chişinăul şi-a anunţat 
retragerea. 


„Moldova, sau mai bine zis Maia Sandu, nu are nevoie de Acordul privind 
cooperarea între statele membre ale CSI în cazul evacuării cetăţenilor lor din ţările 
terţe în caz de urgenţă. Se pare că, în schimb, cetăţenilor moldoveni li se va oferi 
posibilitatea de a utiliza zboruri comerciale, aşa cum s-a procedat în timpul evacue.. 
din zona de conflict palestiniano-israeliană. Câte persoane au fost evacuate în timpul 
situaţiilor de urgenţă şi în timpul pandemiei din 2020 de către Rusia, fără acorduri 
prealabile privind modul de împărţire şi „numărare"? Nimeni nu a numărat sau 
împărţit nimic. Pur şi simplu am întins o mână de ajutor şi prietenie. Există multe 
familii cu dublă cetăţenie, a Rusiei şi a Republicii Moldova. Are nevoie conducerea de 
la Chişinău de aceşti oameni?” — a spus Zaharova, continuând pe acelaşi ton ironic — 
asumat — cu încă două-trei exemple. 


„Nu este nevoie de o minte strălucită pentru a denunța acorduri cu zecile, arzând 
astfel „punţi” importante din punct de vedere social, construite de mâinile altora. 
Autorităţile moldoveneşti ar trebui să înţeleagă că va fi dificil să reia participarea lor 
la acordurile pe care le distrug”, a încheiat Zaharova. 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


AUR este alături de taximetriști! Firmele de ridesharing au adus un prejudiciu statului român de 
peste 10 milioane de euro 


Triunghiul Bermudelor din Aviatorilor 86: Ciolacu, lohannis şi vila de „7 milioane de euro” 
Partidul Unic l-a desemnat pe Sebastian Burduja, candidat unic la Primăria Capitalei 
Cornel Nistorescu declară: PNL şi PSD ne propun să votăm la europarlamentare aceiaşi figuranţi — 


Mihai Tudose, Vasile Blaga, Rareș Bogdan și Daniel Buda... 


Salarii fabuloase pentru șefii RA-APPS, 


FA Composesoratul Merișor, grup infracţional 
responsabili de lucrările secrete la Palatul 


organizat condus de Marc loan și Burlec Martin 


Împăratului ionel 
Cazul Nenciu: Un primar cu alură de interlop, Ciprian Ciceu, apropiat al clanului Caran, a 
Vlad Oprea! Primarul din Sinaia, protejat de spălat prin Cristina Șchiopu 2,8 milioane de 
Lucian Bode și instituţiile statului. Case pentru dolari. Divele de pe Tiktok, fabrică de bani 
familia Bode pentru clanurile interlope 


Bombă găsită în apropierea unei școli din Dâmboviţa 


Tragedie în trafic: Conducătorul auto care a lovit șase copii se afla într-o cursă ilegală cu alt șofer și 
circula cu o viteză de 140 km/h în oraș 


Procurorii DNA anchetează fapte de corupţie după denunţul depus de FACIAS împotriva lui Nicușor 
Dan 


Ursula von der Leyen pregătește o nouă afacere pe model vaccinuri: Țările vor cumpăra armament la 
comun 

Ursula von der Leyen sparge banii europenilor 


O 7 minute în urmă 


Documentar Arte: „Ikea, asasinul pădurilor” / În România, gigantul suedez a cumpărat 50 
de mii de hectare de pădure 


O 9 minute în urmă 


Fondul Proprietatea care a căpușat la greu România declară pierderi 


O 15 minute în urmă 


Cristoiu: Lipirea imaginii lui lohannis, cel mai detestat personaj din politica românească, 
de PNL-PSD, catastrofală pentru coaliția de guvernare 


O o oră în urmă 


Scholz, acuzat de divulgare de informații clasificate! A dezvăluit că soldaţi britanici sprijină 
trupele ucrainene care lansează rachete Storm Shadow către ţinte rusești 


O o oră în urmă 


